पाएं अपने शहर की ताज़ा ख़बरें और फ्री ई-पेपरडाउनलोड करें
विकासखंड में गेहूं की खरीदी जारी है। दो केंद्रों पर चल रही खरीदी के दौरान अब तक 485 किसानों से गेहूं खरीदकर उनके खातों में राशि डाली जा चुकी है। बचे हुए किसानों को एसएमएस के माध्यम से बुलाया जा रहा है।
जिला सहकारी को-ऑपरेटिव बैंक के शाखा प्रबंधक मन्नूसिंह खतेडिया ने बताया मध्य प्रदेश वेयरहाउस गोदाम पर विपणन सहकारी संस्था व नोगांवा में आदिम जाति सेवा सहकारी संस्था नोगांवा दोनों केंद्रों पर गेहूं खरीदी चल रही है। विपणन सहकारी संस्था में 350 किसानों का पंजीयन हुआ था, जिसमें से 250 किसानों से 11,470 क्विंटल गेहूं खरीदा जा चुका है।
220 किसानों को 1 करोड़ 64 लाख 45 हजार 66 रुपए का भुगतान किया गया है। शेष बचे 100 किसानों को एसएमएस कर बुलाया जा रहा है। वहीं आदिम जाति सेवा सहकारी संस्था नौगांवा केंद्र पर 308 किसानों का पंजीयन हुआ है। जिसमें से 235 किसानों से 6926.50 क्विंटल गेहूं अब तक खरीदा गया है। किसानों काे 84 लाख 11 हजार 87 रुपए का भुगतान खातों में किया जा चुका है। 73 किसानों को एसएमएस के द्वारा बुलाया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn